stanford-oval/wikipedia huggingface dataset:
Argumentum ad consequentiam

Argumentum ad consequentiam eli seurauksiin vetoaminen on argumentointivirhe, jossa argumentin oikeellisuus pyritään perustelemaan vetoamalla sen seurauksiin – joko toivottaviin tai ei-toivottaviin. Se eroaa argumentum ad baculumista siinä, että ad baculum vetoaa väkivaltaan tai sen uhkaan, kun taas ad consequentiam puolestaan argumentista seuraavaan hyötyyn tai haittaan. Argumentum ad consequentiamin yleinen muoto on:
Argumentin A seurauksena on Q
Q on toivottu/ei-toivottu asia.
Siispä A on tosi/epätosi.
Arena (Verona)

Veronan amfiteatteri eli Arena.
Veronan Arena on suhteellisen hyvin säilynyt roomalaisajan amfiteatteri Veronassa Italiassa. Se on rakennettu ensimmäisellä vuosisadalla. Amfiteatteri on Rooman Colosseumin ja Capuan amfiteatterin jälkeen Italian suurin. Se on ollut Veronan oopperajuhlien tapahtumapaikka vuodesta 1913. Vuonna 2026 amfiteatterissa järjestetään talviolympialaisten päättäjäiset ja talviparalympialaisten avajaiset.
Aiheesta muualla

Kuvia tai muita tiedostoja aiheesta Veronan amfiteatteri Wikimedia Commonsissa
Amfiteatterin verkkosivut (englanniksi)
Arena Civica

Stadionin julkisivua
Sisäänkäynti stadionille
Arena Civica, viralliselta nimeltään Arena Gianni Brera, on monikäyttöinen stadion Milanossa, Italiassa, joka avattiin 18. elokuuta 1807. Se on yksi kaupungin tärkeimmistä uusklassisen arkkitehtuurin esimerkeistä, nykyään siellä pelataan lähinnä jalkapalloa ja rugby union -pelejä, sekä järjestetään konsertteja ja kulttuuritapahtumia. Stadionille mahtuu noin 18 000 – 30 000 katsojaa.
17. tammikuuta 2010 lähtien Arena on ollut rugby union -seura Amatori Rugby Milanon kotikenttä. Stadionilla järjestetään myös vuosittain yleisurheilukilpailu – Notturna di Milano.
Aiheesta muualla

Kuvia tai muita tiedostoja aiheesta Arena Civica Wikimedia Commonsissa
Antskogin työväentalo

| Antskogin työväentalo |
| --- | --- |
Sijainti:  Ansku, Raasepori
Rakennustyyppi:  puurakennus
Valmistumisvuosi:  1. talo: 1909, 2. talo 1931
Rakennuttaja:  Antskogin työväenyhdistys
Urakoitsija:  Antskogin työväenyhdistys
Runkorakenne:  hirsirakenne
Julkisivumateriaali:  laudoitettu
Kerrosluku:  yksi kerros ja puolikas toista kerrosta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Antskogin työväentalo on Antskogin työväenyhdistyksen työväentalo Raaseporin Anskussa tontilla, joka hankittiin 1925. Talo rakennettiin kahdessa vaiheessa ja vihittiin 1931.
Historiaa

Antskogin työväenyhdistys perustettiin 20. toukokuuta 1906 Antskogin verkatehtaan työväen aloitteesta Seljänalan järven rannalla Mikkolan niemessä Pohjan kunnan alueella pidetyssa Antskogin verkatehtaan työväen kokouksessa. Yhdistys perustettiin nimellä Antskog a.f. ja ilmoitettiin sosialidemokraattisen puolueen puoluetilastoon saman tien eli 1. kesäkuuta 1906 mennessä.
Rakennus

Ensimmäisen oman työväentalon hankintaa alettiin suunnitella syyskuussa 1907. Yhdistyksen sosiaalisen toiminnan vuoksi ei kauppoja eikä vuokrasopimuksia saatu muuta kuin valtion maalta Seljänalanjärven rannalta Karjalohjan kunnan alueelta vasta 25. helmikuuta 1909, jolloin vuokrasopimus hyväksyttiin yhdistyksen kokouksessa. Talo valmistui talkoovoimin ja vihittiin 12. syyskuuta 1909.
Koska rakennus oli pitkän matkan päässä Antskogista eli Anskusta, alkoi yhdistyksessä viritä uuden työväentalon hankinta. Yhdistys osti tontin Signe ja Uuno Aaltoselta Mäntylä-nimisen tontin kylän keskustasta lokakuussa 1925. Pohjan kunnan toinen keskeneräinen Skogbylen työväentalo huutokaupattiin, ja Antskogin työväenyhdistys osti sen rakennusaineiksi omalle Mäntylän tontilleen. Aluksi työväentalossa oli vain ravintola, keittiö ja vahtimestarin asunto. Laajennustyöt alkoivat rahoitusongelmien jälkeen toukokuussa 1931, ja uusi talo vihittiin 9. marraskuuta 1931. Uusi talo, Männikkö, oli laajennettu juhlasalin ja näyttämön tiloin.
Työväentalon tiloja on kunnostettu 1958 sekä vuosina 1987–1996, jolloin saatiin valtion rakennusavustusta. Niiden turvin rakennus on saatu nykyajan vaatimuksia vastaavaan tasoon.
Toiminta

Ensimmäisen talon vihkiäisjuhlassa 12. syyskuuta 1909 muistitiedon mukaan puhujana oli kansanedustaja Miina Sillanpää. Toisen rakennetun talon aikaan vuonna 1932 yhdistyksen nuorisotoiminta alkoi vilkkaana, vaikka verkatehtaalla töitä tehtiin kahdessa vuorossa. Se esti osaltaan kokouksiin ja tapahtumiin osallistumista. Sotavuosinakin 1940-luvulla talossa oli toimintaa. Vappujuhlia ja äitienpäiväjuhlia pidettiin joka vuosi. Jopa vuonna 1942 talossa pidettiin 17 juhlatilaisuutta. Osuusliike Konsum Antskogin kauppaliike siirrettiin 28. tammikuuta 1942 sattuneen tulipalon jälkeen työväentalon ravintolaan vuokralle elokuuhun 1946 saakka. Sotien jälkeen rakennus oli vilkkaassa käytössä, koska ulkopuoliset yhteisöt käyttivät rakennusta. Vuoden 1958 verkatehtaan konkurssin jälkeen toiminta väheni, mutta taloa kunnostettiin edelleen. Työväentalo on viime vuosina ollut suosittu antskogilaisten kokoontumispaikka ja yhä tiloissa vietetään Antskogin kyläpäivää.
Argumentum ad logicam

Argumentum ad logicam on argumentaatiovirhe, joka merkitsee premissivirhepäätelmää; se tunnetaan myös nimellä ”argumentointi virhepäätelmään vedoten”. Sen yleinen kaava on:
A: sta seuraa P
A on argumentointivirhe
Siispä P on epätosi
Tässä Y:n vastalause X:n non sequiturista on kyllä totta ja argumenttina validi, mutta siitä kuitenkaan ei seuraa, etteikö Misse voisi olla kissa. Loogisesti tämä tilanne on NOTin käyttöä tilanteessa, jossa operandin pitäisi olla OR. Siispä Y syyllistyy argumentum ad logicamiin.
Tässäkin oikea vastaus olisi et välttämättä ole saksalainen. Loogisesti tässä tilanteessa käytetään NOT AND tilanteessa, jossa operandin pitäisi olla OR.
Tästä argumentointivirheestä on olemassa myös käänteinen muoto:
A:n perustelu on P
A:sta seuraa Q
Siispä P on tosi, kun Q on tosi
Tässä johtopäätös Q (vapaasti putoava kappale saavuttaa putoamiskiihtyvyyden) on oikea, mutta sen perustelu P (enkelit työntävät sitä alaspäin) on virheellinen.
Alexis Sánchez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Alexis Alejandro Sánchez Sánchez
Syntymäaika: 19. joulukuuta 1988 (ikä 35)
Syntymäpaikka: Tocopilla, Chile
Pelipaikka: hyökkääjä
Pituus: 168 cm
Lempinimi: "Super Terminator"
Seura
Seura: Inter
Junioriseurat
2004–2005: Cobreloa
Seurat
| Vuodet | Seura | O | (M) |
| 2005–2006 | Cobreloa | 47 | (12) |
| 2006–2011 | Udinese | 95 | (20) |
| 2006–2007 | → Colo-Colo | 32 | (9) |
| 2007–2008 | → River Plate | 23 | (4) |
| 2011–2014 | Barcelona | 88 | (39) |
| 2014–2018 | Arsenal | 122 | (60) |
| 2018–2020 | Manchester United | 32 | (3) |
| 2019–2020 | → Inter | 22 | (4) |
| 2020–2022 | Inter | 79 | (16) |
| 2022–2023 | Marseille | 35 | (14) |
| 2023– | Inter | 6 | (0) |
Maajoukkue
| 2006-2008 | Chile U20 | 18 | (4) |
| 2006– | Chile | 160 | (51) |
 Seurajoukkueuran tilastot kattavat vain kansalliset sarjat, päivitetty 25. joulukuuta 2023.  Maajoukkueuran tilastot päivitetty 25. joulukuuta 2023.
| Mitalit> Maa:   Chile.Miesten jalkapallo.Copa América  | Mitalit> Maa:   Chile.Miesten jalkapallo.Copa América  | Mitalit> Maa:   Chile.Miesten jalkapallo.Copa América  | Maa:   Chile> Miesten jalkapallo. |
| --- | --- | --- | --- |
|  Kultaa | Chile 2015 |  |  |
|  Kultaa | Yhdysvallat 2016 |  |  |
Alexis Alejandro Sánchez Sánchez (s. 19. joulukuuta 1988 Tocopilla, Antofagasta, Chile) on chileläinen jalkapalloilija, pelipaikaltaan hyökkääjä. Hän edustaa Italian Serie A:ssa pelaavaa Interiä ja kuuluu myös Chilen maajoukkueen vakionimiin. Sánchezin näkyvimmät vahvuudet ovat nopeus sekä tekniikka.
Seurajoukkueura > Alkuvaiheet

Alexis siirtyi Cobreolaan vuonna 2004 ja debytoi edustusjoukkueessa vuotta myöhemmin 16-vuotiaana 12. helmikuuta 2005 Deporte Temucoa vastaan. Seuraavalla kaudella Sánchez teki 12 ottelussa kuusi maalia. 21. heinäkuuta Cobreloa myi Sánchezin italialaiseen Udineseen kolmella miljoonalla eurolla. Heinäkuussa 2006 hänet lainattiin Chilen yhteen suurseuroista Colo-Coloon kauden mittaisella lainalla. Hän voitti Chilen Clausura-mestaruuden 2006 ja Apertura-mestaruuden 2007. Seurassa vietetyn hyvän kauden jälkeen oletettiin Sánchezin palaavan Italiaan. Tästä huolimatta hänet lainattiin uudestaan, tällä kertaa Argentiinan River Plateen, jossa hän voitti Clausura-mestaruuden 2008
Seurajoukkueura > Udinese

Argentiinassa vietetyn hyvän kauden jälkeen Sánchez jätti Etelä-Amerikan ja siirtyi heinäkuussa 2008 Udineseen yhdessä maanmiehensä Mauricio Islan kanssa. Hän pelasi ensimmäisen ottelunsa seurassa Bassanoa vastaan ja nimettiin ottelun parhaaksi pelaajaksi. 14. syyskuuta Sánchez debytoi Serie A:ssa 1–0-tappiossa Juventusta vastaan ja neljä päivää myöhemmin Euroopan kentillä Borussia Dortmundia vastaan. 19. lokakuuta 2008 Sánchez teki avausmaalinsa liigassa Leccea vastaan.
Seuraavalla kaudella Sánchez pelasi tärkeässä roolissa osana Udinesen menestystä Italian cupissa 2009–2010, kun hän syötti Gökhan Inlerin voittomaalin ottelussa AC Milania vastaan. Välierien toisessa osaottelussa Romaa vastaan hän teki maalin ja tuli valituksi ottelun parhaaksi, mutta Udinese tippui Romalle. Hän teki kaudella viisi maalia 32 ottelussa. Sánchezin pelattua Chilen paidassa MM-kilpailuissa 2010 hän sai paljon kiinnostusta seuroilta kuten Manchester United, FK Zenit Pietari, Inter Milan, Manchester City, Juventus, Barcelona, Real Madrid ja Chelsea, joista Barcelona halusi tehdä esisopimuksen pelaajan kanssa, mutta Udinese ilmoitti Sánchezin olevan myynnissä vasta kesällä 2011.
27. helmikuuta 2011 Sánchez teki neljä maalia Udinesen seitsemästä maalista joukkueen voitettua Palermon 7–0, vaikka hän pelasi vain ottelun ensimmäiset 52 minuuttia. Hän mursi samalla chileäisten pelaajien yhden ottelun maaliennätyksen Serie A:ssa. Sánchez muodosti menestyksekkäällä kaudella Udinesessä tehokkaan kärkiparin italialaishyökkääjä Antonio Di Natalen kanssa heidän ollessa Serie A:n parhaimpia kärkipareja. Hänet nimettiin kauden päätteeksi kauden 2011 lupaavimmaksi nuoreksi pelaajaksi. Hän teki kauden 31 Serie A -ottelussa 12 ja syötti kymmenen maalia.
Seurajoukkueura > Barcelona

Kesällä 2011 FC Barcelona osti Sánchezin noin 23 miljoonan euron siirtosummalla. Nuori chileläinen pääsi vauhtiin syksyllä, ja kun David Villa loukkaantui, Sánchezista tuli Barcelonan avauskokoonpanon pelaaja. Hyvä osoitus miehen kyvyistä oli esimerkiksi kaksi maalia Leverkusenia vastaan Mestarien liigassa. Sánchez teki kaudella 2011–2012 Barcelonalle kaikki kilpailut mukaan lukien 15 maalia ja syötti niitä kuusi. Hän voitti avauskaudellaan Copa del Reyn, seurajoukkueiden maailmanmestaruuden, Espanjan supercupin ja UEFA Super Cupin.
Kaudella 2012–2013 Barcelona voitti Espanjan-mestaruuden, ja Sánchez viimeisteli 29 sarjaottelussaan kahdeksan ja syötti yhdeksän maalia. Kaikki kilpailut mukaan lukien hän pelasi 46 ottelua ja teki 11 maalia. Seuraavalla kaudella hän teki 34 Primera Divisiónin ottelussa 19 ja syötti 12 maalia. Hän voitti toistamiseen Espanjan supercupin.
Barcelona-uransa aikana Sánchez teki yhteensä 47 maalia 141 ottelussa.
Tammikuussa 2017 Sánchez tunnusti espanjalaisille oikeusviranomaisille syyllistyneensä veropetokseen pelatessaan Barcelonassa. Hän pimitti vuosina 2012–2013 verottajalta yli 980 000 euroa. Hän oli siirtänyt rahaa ohi verottajan omistamaansa yhtiöön Maltalla.
Seurajoukkueura > Arsenal

10. heinäkuuta 2014 uutisoitiin, että Arsenal on ostanut Sánchezin Barcelonasta. Kaudella 2014–2015 hän viimeisteli 35 valioliigaottelussa 16 ja syötti kahdeksan maalia. FA Cupissa hän teki kuudessa ottelussa neljä maalia, näistä viimeisen voitokkaassa loppuottelussa. Kauden aluksi hän oli ollut voittamassa FA Community Shieldiä. Seuraavan kauden 30 sarjaottelussa hän teki 13 maalia. Mestarien liigassa hän viimeisteli seitsemässä ottelussa kolme ja syötti viisi maalia.
Sánchez teki kauden 2016–2017 valioliigaotteluissa 24 ja alusti 11 maalia. Joulukuun alun ottelussa West Hamia vastaan hän teki hattutempun. Viidessä muussa liigaottelussa hän viimeisteli kaksi maalia. FA Cupin mestarijoukkueessa hän teki maalin kolmessa viimeisessä ottelussa. Mestarien liigassa hän teki kolme ja syötti neljä maalia. Seuraavalla kaudella hän viimeisteli 19 valioliigaottelussa seitsemän maalia.
Seurajoukkueura > Manchester United

Sánchez siirtyi Arsenalista Manchester Unitediin 22. tammikuuta 2018. Hänet vaihdettiin päittäin Henrikh Mkhitarjanin kanssa, joka puolestaan siirtyi Arsenaliin. Puolentoista kauden aikana hän pelasi Unitedissa kaikki kilpailut mukaan lukien 45 ottelua, joissa teki viisi ja syötti yhdeksän maalia.
Seurajoukkueura > Inter & Marseille

Sánchez siirtyi elokuussa 2019 kauden mittaisella lainalla Serie A:n Interiin. Siirto vakinaistettiin syyskuussa 2020. Hän teki kaudella 2020–2021 Serie A:ssa 30 ottelussa seitsemän maalia ja antoi seitsemän maalisyöttöä Interin voittaessa mestaruuden. Hän voitti samana vuonna myös Italian supercupin ja keväällä 2022 Italian cupin. Hän siirtyi kesällä 2022 Ligue 1:n Marseilleen, jossa teki 35 liigaottelussa 14 maalia ja viidessä Mestarien liigan ottelussa kaksi maalia. Hän pelasi Interiin kesällä 2023. Hän on pelannut Interissä kaikkiaan 85 Serie A:n ottelua, joissa hän on tehnyt 16 ja syöttänyt 19 maalia. Mestarien liigan 18 ottelussa hän on tehnyt kolme maalia.
Maajoukkueura

Sánchez pelasi neljässä ottelussa Chilen saavuttaessa pronssia alle 20-vuotiaiden MM-kilpailuissa 2007. A-maajoukkueessa hän pelasi ensimmäisen ottelunsa Uutta-Seelantia vastaan huhtikuussa 2006. Ensimmäisen maaottelumaalinsa hän viimeisteli Sveitsiä vastaan syyskuussa 2007. Ensimmäisen MM-karsintaottelunsa hän pelasi Boliviaa vastaan kesäkuussa 2008.
Sánchez pelasi Chilen kaikki neljä ottelua MM-kilpailuissa 2010, Copa Américassa 2011, jossa teki yhden maalin, sekä MM-turnauksessa 2014, jossa teki maalin avauspelissä Australiaa ja pudotuspeliottelussa Brasiliaa vastaan. Hän pelasi kaikki kuusi ottelua Chilen voittaessa Copa Américan 2015 ja 2016. Vuoden 2015 turnauksessa hän teki yhden maalin ja 2016 kolme maalia. Copa Américassa 2019 hän teki neljänneksi sijoittuneelle Chilelle kuudessa ottelussa kaksi maalia. Copa Américassa 2021 hän pelasi yhden ottelun.
Sánchez on pelannut vuoden 2023 loppuun mennessä yhteensä 160 maaottelua, joissa hän on tehnyt 51 maalia.
Aiheesta muualla

Kuvia tai muita tiedostoja aiheesta Alexis Sánchez Wikimedia Commonsissa
Internazionale – Serie A
1 Sommer |
2 Dumfries |
6 De Vrij |
7 Zieliński |
8 Arnautović |
9 Thuram |
10 Martínez |
11 Correa |
12 Di Gennaro |
13 Martínez |
15 Acerbi |
16 Frattesi |
17 Buchanan |
20 Çalhanoğlu |
21 Asllani |
22 Mkhitarjan |
23 Barella |
28 Pavard |
30 Carlos Augusto |
31 Bisseck |
32 Dimarco |
36 Darmian |
42 Palacios |
95 Bastoni |
99 Taremi |
Valmentaja Inzaghi
Chilen joukkue – Jalkapallon MM-kilpailut 2010
1 Bravo |
2 Fuentes |
3 Ponce |
4 Isla |
5 Contreras |
6 Carmona |
7 Sánchez |
8 Vidal |
9 Suazo |
10 Valdivia |
11 González |
12 Pinto |
13 Estrada |
14 Fernández |
15 Beausejour |
16 Orellana |
17 Medel |
18 Jara |
19 Fierro |
20 Millar |
21 Tello |
22 Paredes  |
23 Marín |
Valmentaja Bielsa
Chilen joukkue – Jalkapallon MM-kilpailut 2014
1 Bravo |
2 Mena |
3 Albornoz |
4 Isla |
5 Silva |
6 Carmona |
7 Sánchez |
8 Vidal |
9 Pinilla |
10 Valdivia |
11 Vargas |
12 Toselli |
13 Rojas |
14 Orellana |
15 Beausejour |
16 Gutiérrez |
17 Medel |
18 Jara |
19 Fuenzalida |
20 Aránguiz |
21 Díaz |
22 Paredes  |
23 Herrera |
Valmentaja Sampaoli
Chilen joukkue – Copa América 2015
1 Bravo |
2 Mena |
3 Albornoz |
4 Isla |
5 Silva |
6 Fuenzalida |
7 Sánchez |
8 Vidal |
9 Pinilla |
10 Valdivia |
11 Vargas |
12 Garcés |
13 Rojas |
14 Fernández |
15 Beausejour |
16 Pizarro |
17 Medel |
18 Jara |
19 Gutiérrez |
20 Aránguiz |
21 Díaz |
22 Henríquez |
23 Herrera |
Valmentaja Sampaoli
Chilen joukkue – Copa América Centenario
1 Bravo |
2 Mena |
3 Roco |
4 Isla |
5 Silva |
6 Fuenzalida |
7 Sánchez |
8 Vidal |
9 Pinilla |
10 Hernández |
11 Vargas |
12 Toselli |
13 Pulgar |
14 González |
15 Beausejour |
16 Castillo |
17 Medel |
18 Jara |
19 Orellana |
20 Aránguiz |
21 Díaz |
22 Puch |
23 Herrera |
Valmentaja Pizzi
Aníbal Cavaco Silva

| Aníbal Cavaco Silva |
| --- | --- |
 Aníbal Cavaco Silva vuonna 2008.
Portugalin presidentti
 9.3.2006–9.3.2016  
Pääministeri:  José Sócrates Pedro Passos Coelho António Costa
Edeltäjä:  Jorge Sampaio
Seuraaja:  Marcelo Rebelo de Sousa
Portugalin pääministeri
 6.11.1985–28.10.1995  
Presidentti:  António Ramalho Eanes Mário Soares
Edeltäjä:  Mário Soares
Seuraaja:  António Guterres
Henkilötiedot
Syntynyt: 15. heinäkuuta 1939 (ikä 85) Boliqueime, Algarve
Puoliso:  Maria Alves da Silva
Tiedot
Puolue:  Sosiaalidemokraattinen puolue
 Nimikirjoitus
Aiheesta muualla
www.gabinetesacramento.pt
Aníbal António Cavaco Silva (s. 15. heinäkuuta 1939 Boliqueime, Algarve, Portugali) on portugalilainen poliitikko, joka oli Portugalin presidentti 2006–2016. Aiemmin hän on toiminut Portugalin pääministerinä vuosina 1985–1995. Cavaco Silva edustaa keskusta-oikeistolaista Sosiaalidemokraattista puoluetta.
Elämä

Cavaco Silva suoritti tutkinnon rahoituksesta Lissabonin ISCEF-yliopistossa ja myöhemmin taloustieteen tohtorin tutkinnon Yorkin yliopistossa. Cavavo Silva on toiminut luennoitsijana ISCEF:llä ja professorina Lissabonin NOVA-yliopiston taloustieteellisessä tiedekunnassa. Tullessaan valituksi presidentiksi Cavaco Silva toimi luennoitsijana Portugalin katolisessa yliopistossa. Asepalveluksensa hän on suorittanut upseerina Lourenzo Marquesissa (nyk. Maputo) Mosambikissa vuosina 1962–1965.
Parlamenttiin Cavaco Silva valittiin 1980 ja puolueen johtoon Mota Pinton kuoleman jälkeen vuonna 1985. Cavaco Silva toimi Portugalin pääministerinä kauemmin kuin kukaan aikaisempi demokraattisesti valittu pääministeri, muutamaa viikkoa vaille kymmenen vuotta vuosina 1985–1995.
Pääministerin tehtävästä Cavaco Silva luopui pyrkiäkseen vuoden 1996 vaaleissa Portugalin presidentiksi, mutta hävisi sosialistien ehdokkaalle, Lissabonin pormestari Jorge Sampaiolle. Tappion jälkeen Cavaco Silva vetäytyi politiikasta. Hän työskenteli vuoteen 2004 asti Portugalin keskuspankin (Banco de Portugal) johtokunnan neuvonantajana, minkä jälkeen hän toimi Portugalin katolisen yliopiston professorina.
Cavaco Silva asettui ehdolle vuoden 2006 presidentinvaaliin, jossa hänet valittiin suoralla kansanvaalilla Portugalin presidentiksi jo ensimmäisellä kierroksella. Hänet valittiin myös toiselle kaudelleen vuonna 2011 heti ensimmäisellä kierroksella. Cavaco Silvan kausi presidenttinä päättyi 6. maaliskuuta 2016.
Cavaco Silva on ollut vuodesta 1963 asti naimisissa Maria Alves da Silvan (s. 1938) kanssa. Heillä on kaksi lasta.
Aiheesta muualla

Kuvia tai muita tiedostoja aiheesta Aníbal Cavaco Silva Wikimedia Commonsissa
Página Inicial da Candidatura do Professor Aníbal Cavaco Silva
Portugalin kolmannen tasavallan presidentit
António de Spínola (1974) | Francisco da Costa Gomes (1974–1976) | António Ramalho Eanes (1976–1986) | Mário Soares (1986–1996) | Jorge Sampaio (1996–2006) | Aníbal Cavaco Silva (2006–2016) | Marcelo Rebelo de Sousa (2016–)
Amerikancockerspanieli

| Amerikancockerspanieli |
| --- | --- |

Avaintiedot
Alkuperämaa:   Yhdysvallat
Määrä:  Suomessa rekisteröity 7 355
Rodun syntyaika:  1930-luku
Alkuperäinen käyttö:  metsästyskoira
Nykyinen käyttö:  seurakoira
Elinikä:  10–14 vuotta
Muita nimityksiä:  cockeri, jenkki, American Cocker Spaniel, Cocker Spaniel, ameerika kokkerspanjel
FCI-luokitus:  ryhmä 8 Noutajat, ylösajavat koirat ja vesikoirat alaryhmä 2 Ylösajavat koirat #167
Ulkonäkö
Paino:  11–12,75 kg
Säkäkorkeus:  uros n.38 cm narttu n.35,5 cm
Väritys:  musta, black&tan, buff, hopea, punainen, suklaa tai tricolor
Aiheesta muualla
  Amerikancockerspanieli Commonsissa 
Amerikancockerspanieli (engl. American Cocker Spaniel), joka tunnetaan Yhdysvalloissa pelkästään nimellä cockerspanieli (engl. Cocker Spaniel) kehitettiin Yhdysvalloissa Britanniasta tuoduista spanieleista. 1930-luvulla rotu erosi brittiläisistä spanieleista jo niin paljon, että se rekisteröitiin omaksi rodukseen.
Ulkonäkö

Amerikancockerspanielin paino on nartuilla n. 9 kg ja uroksilla 11–12 kg, ja sen ihanne säkäkorkeus on nartuilla 35,5 cm ja uroksilla 38 cm, +/– 1,5cm vaihtelut sallittuja. Koiran turkki voi olla musta, kermanvärinen eli buff, punainen, suklaanruskea, black&tan tai kirjava. Sallittuja kirjavia väriyhdistelmiä ovat ns. tricolour (eli valko-musta-ruskea), jolla saa lisäksi olla ruskeat tan -merkit silmien päällä, hännän alla, kuonossa ja tassuissa, mustavalkoinen, punavalkoinen sekä suklaanruskeavalkoinen.
Rodun tyypillisiä tuntomerkkejä ovat kupolimainen pää, suuret tummat silmät ja lyhyt syvä kuono. Turkki on roikkuva, pitkä, silkkimäinen ja runsas. Pitkät, rönsyilevän hyöhenmäiset korvat ovat rodulle tunnusomaiset. Turkin ei tulisi olla kihara.
Amerikancockerspanielin turkki vaatii runsaasti hoitoa, rotumääritelmän vastainen turkki enemmäin kuin oikeanlaatuinen. Se on pestävä ja föönattava viikoittain, ja trimmaus tulisi suorittaa n. 4 viikon välein.
Luonne ja käyttäytyminen

Rodun luonne on iloinen, luottavainen ja älykäs. Ihanteellinen jenkin luonne on iloinen, avoin ja miellyttämishaluinen. Ne ovat usein luonteeltaan pehmeitä, eikä niille siten sovi kova tai rankka koulutus. Amerikancockerspanieli on yleensä ystävällinen ja luotettava lasten seuralainen.
Rodun suosio johti jossakin vaiheessa huonoihin kasvatustuloksiin, ja jotkut kasvatuslinjat tuottivat koiria, joilla oli taipumusta pelokkuuteen tai aggressiivisuuteen. Myös alistumiseen liittyvää virtsaamista ja reviirin vartiointia ilmeni joissakin kasvatuslinjoissa. Näistä luonteenpiirteistä lienee päästy rodussa eroon. Vieläkin jotkut cockerit saattaa kouluttamattomina suuttua (jos on toinenkin koira), jos toinen koira tulee sen ruoan luo, ja saattaa aiheutua tappelu.
Alkuperä

Yhdysvalloissa rotu on rekisteröity nimellä cockerspanieli, joka tarkoittaa "tavallista" cockerspanielia Suomen lisäksi myös Britanniassa, mikä saattaa aiheuttaa sekaannuksia. 1930-luvulla rotu erosi jo niin paljon vastaavasta brittiläisestä rodusta, että se rekisteröitiin omaksi rodukseen. Nykyisin amerikancockerspanieli on useimmiten perheen lemmikki tai näyttelykoira, harvemmin metsästyskoira. Joidenkin kasvatuslinjojen koiria kasvatetaan Yhdysvalloissa edelleen kenttätyöhön, ja pieni ryhmä työskentelee rodun metsästysominaisuuksien säilyttämiseksi.
Terveys

Amerikancockerspanielit ovat herkkiä sairastumaan eräisiin niille tyypillisiin tauteihin, kuten korvatulehduksiin ja joskus myös silmätulehduksiin. Siksi ne voivat vaatia enemmän eläinlääkärin seurantaa kuin muut rodut. Yleisimpiin silmäongelmiin kuuluvat etenevä verkokalvon surkastuma (PRA) (Suomessa ilmeneminen on tosin vähäistä), glaukooma ja harmaakaihi. Suomessa PEVISA (perinnöllisten vikojen ja sairauksien vastustamisohjelma) vaatii silmä-, polvi- ja lonkkatarkastuksen kaikille koirille, joita käytetään jalostukseen. Muita yleisiä sairauksia ovat hemolyyttinen anemia (AIHA). Lonkkavikaa esiintyy myös.
Aiheesta muualla

Rotumääritelmä (Suomen Kennelliitto, pdf)
Cocker Spaniel Online Magazine (englanniksi)
Yhdistyksiä ja kerhoja:
Amerikancockerspanielit ry
American Spaniel Club, Inc. (englanniksi)
Oppaita ja lisätietoa:
Amerikancockerspanielin rotuesittely
American Cocker Spaniel Information Page (Arkistoitu – Internet Archive) (englanniksi)
Dog Breed Information Center Page (englanniksi)
Dogs In Depth Page (englanniksi)
The Cocker Spaniel Owner's Guide (englanniksi)
Musta amerikancockerspanieli
Aprikin kartano

Aprikin kartano
Aprikin kartano on kartano Latviassa noin 60 kilometrin päässä Liepājasta. Kenraali C. G. Mannerheim omisti kartanon yhdessä vaimonsa Anastasia Arapovan kanssa vuosina 1901–1912. Yläkerrassa on nykyisin Mannerheim-huone. 1920-luvulta lähtien päärakennuksessa on toiminut koulu.
Päärakennuksen seinässä on latvialaisen taiteilijan Jānis Strupulisin suunnittelema Mannerheimin muistolaatta, jonka on kustantanut Suomen Marsalkka Mannerheimin perinnesäätiö.